
MUNICIPIUL TIMIŞOARA

PRIMAR
                                                                                  Nr. SC 2018 – 12180 / 22.05.2018
  EXPUNERE DE MOTIVE
PRIVIND OPORTUNITATEA PROIECTULUI DE HOTĂRÂRE
privind asumarea de către Consiliul Local al  Municipiului Timisoara a Proceselor  Verbale de predare – primire a imobilelor cu destinatia de săli şi grădini de spectacol cinematografic din Municipiul Timişoara, încheiate între R.A.D.E.F. „ RomâniaFilm ” şi Municipiul Timişoara, 
in baza Protocolului nr. SC 2017 – 30832/08.12.2017
Prin Hotararea de Consiliu Local nr. 559/20.12.2017 s-a aprobat asumarea de către Consiliul Local al Municipiului Timişoara a Protocolului de predare-primire a imobilelor cu destinaţia de săli şi grădini de spectacol cinematografic din Municipiul Timişoara- inregistrat cu nr. SC 2017 – 30832/08.12.2017, încheiat între R. A. D. E. F. RomâniaFilm şi Municipiului Timişoara, respectiv pentru cinematografele Timiş, Dacia, Victoria, Unirea, Fratelia, Freidorf şi Arta (sala de spectacole si gradina). Protocolul a fost incheiat în conformitate cu prevederile punctului 8, articolul II din Legea nr. 303/2008, privind aprobarea Ordonanţei de urgenţă a Guvernului nr. 7/2008 pentru modificarea şi completarea Ordonanţei Guvernului nr. 39/2005 privind cinematografia, precum şi pentru modificarea Legii nr. 328/2006 pentru aprobarea Ordonanţei Guvernului nr. 39/2005 privind cinematografia.
Având în vedere Art. 5 din Protocolul de predare-primire nr. SC 2017 – 30832/08.12.2017, care stipuleaza ca partile semnatare vor incheia procese verbale de predare-primire pentru fiecare obiectiv in parte;
Ţinând cont de prevederile Art. 3 din HCLMT nr. 559/20.12.2017 care prevede ca procesele verbale de predare-primire a imobilelor se vor încheia pentru fiecare imobil in parte, urmand a fi supuse asumarii de catre Consiliul Local;
       
Avand in vedere ca cele doua comisii, desemnate de R. A. D. E. F. RomâniaFilm şi Primaria Municipiului Timişoara au finalizat incheierea proceselor-verbale de predare-primire pentru imobilele care fac obiectul Protocolului de predare-primire, este necesară asumarea în plenul Consiliului Local al Municipiului Timişoara a Proceselor Verbale de predare-primire a cinematografelor Timiş, Arta, Victoria, Unirea, Fratelia, Freidorf, Dacia.
      
În conformitate cu prevederilor Legii nr. 215/2001 privind administraţia publică locală si luand in considerare cele expuse, proiectul de hotarare privind asumarea de către Consiliul Local al  Municipiului Timisoara a Proceselor  Verbale de predare – primire a imobilelor cu destinatia de săli şi grădini de spectacol cinematografic din Municipiul Timişoara, încheiate între R.A.D.E.F. „ RomâniaFilm ” şi Municipiul Timişoara, in baza Protocolului nr. SC 2017 – 30832/08.12.2017, îndeplineste  conditiile pentru a fi supus dezbaterii si aprobarii Consiliului Local al Municipiului Timisoara.

